Na temelju članka 67. stavka 1. Zakona o komunalnom gospodarstvu («Narodne novine» broj 68/18. i 110/18.- Odluka Ustavnog suda RH), članka 33. stavka 13. Zakona o održivom gospodarenju otpadom („Narodne novine“ 94/13, 73/17. i 14/19) i članka 30. Statuta Općine Sveti Ivan Žabno («Službeni glasnik Koprivničko- križevačke županije» broj 10/13. i 2/18 ), Općinsko vijeće Općine Sveti Ivan Žabno na 18. sjednici održanoj 28. studenoga 2019. donijelo je

**PROGRAM**

**građenja komunalne infrastrukture**

**na području Općine Sveti Ivan Žabno u 2020. godini**

I.

Programom građenja komunalne infrastrukture na području Općine Sveti Ivan Žabno u 2020. godini (u daljnjem tekstu: Program) utvrđuje se građenje komunalne infrastrukture i građevina za gospodarenje komunalnim otpadom na području Općine Sveti Ivan Žabno u 2020. godini (u daljnjem tekstu: Općina).

Program sadrži:

- procjenu troškova za građenje komunalne infrastrukture,

- iskaz financijskih sredstava potrebnih za ostvarivanje Programa s naznakom izvora financiranja djelatnosti.

II.

Građenje komunalne infrastrukture i predviđeni troškovi utvrđuju se za slijedeće komunalne djelatnosti:

1. nerazvrstane ceste,

2. javnu rasvjetu,

3. javne prometne površine na kojima nije dopušten promet motornih vozila

4. građevine za gospodarenje komunalnim otpadom.

III.

Program građenja komunalne infrastrukture sadrži procjenu troškova projektiranja, revizije, građenja, provedbe stručnog nadzora građenja i provedbe vođenja projekta građenja komunalne infrastrukture s naznakom izvora njihova financiranja.

IV.

U 2020. godini planira se građenje sljedeće komunalne infrastrukture:

1. Nerazvrstane ceste

1.1. Rekonstrukcija i izgradnja cesta na području Općine:

* 1. 1. Budilovo- Prkos u dužini 500 m 200.000,00 kuna

1.1.2. Budilovo - Pendelja u dužini 200 m 80.000,00 kuna,

1.1.3. Balatin u dužini 500 m 200.000,00 kuna,

1.1.4. Grabrovec- Vitez u dužini 200 m 80.000,00 kuna,

1.1.5. Vukoslav- Selo u dužini 250 m 100.000,00 kuna,

1.1.6. Cirkvensko Brdo- Jandrokovići u dužini 120 m 50.000,00 kuna,

1.1.7. Cirkvensko Brdo (odvojak Benceki) u dužini 200 m 80.000,00 kuna,

1.1.8. Cirkvensko Brdo u dužini 150 m 60.000,00 kuna,

1.1.9. Crlenjaki u dužini 350 m 150.000,00 kuna.

Ukupno: 1.000.000,00 kuna.

2. Javna rasvjeta

2.1. Rekonstrukcija javne rasvjete (postavljanje 1 bandere i 4 nove lampe) na području:

Budilova (kod Pendelje) 3.000,00 kuna,

2.2. Zamjena starih lampi (dude) s led lampama na području Čvrsteca ( nove lampe 64 komada), Cirkvena (66 komada), Lanišće (32 komada), Sveti Ivan Žabno- Ulica Republika (15 komada), Cirkvensko Brdo (11 komada) 297.000,00 kuna,

Ukupno: 300.000,00 kuna.

3. Javne prometne površine na kojima nije dopušten promet motornih vozila

3.1. Rekonstrukcija nogostupa u Predavcu Križevačkom i Cirkveni 237.736,00 kuna,

Ukupno: 237.736,00 kuna.

4. Građevine za gospodarenje komunalnim otpadom

4.1. Radovi na izvođenju sanacije odlagališta komunalnog

otpada „Trema-Gmanje“ 5.229.923,75 kuna.

Sveukupno: 6.767.659,75 kuna.

V.

Za financiranje ostvarivanja ovog Programa prema procijenjenim troškovima utvrđuju se financijska sredstva prema izvorima u sljedećim svotama:

1. Prihod od komunalnog doprinosa 40.000,00 kuna,

2. Prihod od šumskog doprinosa 450.000,00 kuna,

3. Prihod od zakupa i prodaje poljoprivrednog zemljišta 562.000,00 kuna,

4. Kapitalna pomoć iz Proračuna Koprivničko-križevačke

županije za 2020. godinu 300.000,00 kuna,

5. Kapitalne pomoći iz Državnog proračuna RH temeljem prijenosa EU sredstava 4.900.000,00 kuna,

6. Tekuće pomoći Fonda za zaštitu okoliša i energetsku učinkovitost 329.923,75 kuna,

7. Proračun Općine Sveti Ivan Žabno za 2020. godinu 185.736,00 kuna,

Sveukupno: 6.767.659,75 kuna.

VI.

Ovaj Program objavit će se u «Službenom glasniku Koprivničko- križevačke županije», a stupa na snagu 1. siječnja 2020. godine.

OPĆINSKO VIJEĆE

OPĆINE SVETI IVAN ŽABNO

KLASA: 363-02/19-03/04

URBROJ: 2137/19-02/1-19-1

Sveti Ivan Žabno, 28. studenoga 2019.

PREDSJEDNIK:

Krešimir Habijanec